REGIJSKO TEKMOVANJE ZA CANKARJEVO PRIZNANJE

V sredo, 25. 1. 2017, je na naši šoli potekalo regijsko tekmovanje za Cankarjevo priznanje. Udeležilo se ga je 62 tekmovalcev iz koroške regije: 39 tekmovalcev iz OŠ, eden iz poklicnega izobraževanja, 9 iz gimnazijskega in srednješolskega izobraževanja (prvi in drugi letnik) ter 13 predstavnikov obeh programov tretjega in četrtega letnika.

Naslov letošnjega tekmovanja je Na odru domišljije in resničnosti, zato so knjigoljubci prebirali predvsem dramatska besedila.

Tekmovalci osnovnih šol so prebrali dve deli Toneta Partljiča – komedijo Moj ata, socialistični kulak in zbirko črtic Hotel sem prijeti sonce.

Srednji poklicni program je moral proučiti dramo Matjaža Zupančiča Vladimir.

Srednješolci prvega in drugega letnika so prebrali Shakespearovo komedijo Beneški trgovec, predstavniki tretjega in četrtega letnika pa Jančarjevo dramo Klementov padec.

Pisali so spis na predpisano književno temo.

Na tekmovanju sta sodelovali tudi dijakinji naše šole Mineja Kozamurnik (GTT2) in Gaja Šimič (GTT3).

Pred tekmovanjem sta dijakinji Maksi Klemenc (E4) in Gaja Mlakar(PV3) zapeli vsaka eno pesem in poskrbeli za sprostitev tekmovalcev.

Spodaj si lahko ogledate tudi fotografije, ki jih je posnel Klemen Smolar (GTT4).

Vsem trem dijakom se zahvaljujem za sodelovanje.

 Verica Jaušovec, organizatorica tekmovanja